### | | | | --- | --- | | | | | --- | | **Byråd** 28. april 2020 Sagsnr. 710-2019-10076 Dok.nr. 710-2020-136037 Sagsbehandler DPHABH | | 71.                 Anlægsbevilling til bevægelses- og kampsportscenter ved Hadsten Kultur- og Idrætscenter - Åbent

###

|  |  |
| --- | --- |
| Tidl. politisk behandling |  |
| Forventet sagsgang | KF-U, TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til en
anlægsbevilling på 3,5 mio. kr. til udvidelse af Hadsten Kultur- og
Idrætscenter med et bevægelses- og kampsportscenter. Yderligere skal Teknik- og
Miljøudvalget tage stilling til udbudsform i forbindelse med projektet.

Hadsten Kultur- og Idrætscenter (HKIC) har siden efteråret
arbejdet med at konkretisere et ønske om at udvide idrætscenterets faciliteter
og dermed gøre brug af et tilsagn om et kommunalt lån på 3,5 mio. kr. i
forlængelse af ”halaftalen” og ”tillæg til halaftalen”. Byrådet godkendte en
forlængelse af lånetilsagnet 29. oktober 2019. Med lånetilsagnet medfølger et
krav om medfinansiering på minimum 0,5 mio. kr. Byrådet besluttede i den
forbindelse, at et endeligt projekt til udvidelse/tilbygning af idræts- og
motionsfaciliteterne ved HKIC skal godkendes af Byrådet inden igangsætning.

Hadsten Kultur- og Idrætscenter er et kommunalt idrætscenter,
der er bortforpagtet til den almennyttige foreningen HKIC. HKIC ønsker at
udvide idrætscenteret med et bevægelses- og kampsportscenter bestående af to
mindre sale, depotrum og et kontor. Tilbygningen bindes sammen med
idrætscenteret ved en udvidelse af foyerområdet. Tilbygningen vil få samme
udtryk og materialer som den nye hal.

Bevægelses- og kampsportscenteret skal være med til at løse
Favrskov Taekwondo Klubs udfordring med manglende lokaler. Klubbens nuværende
lejemål er sat til salg og ved salg har klubben et opsigelsesvarsel på seks
måneder. Kultur- og Fritidsudvalget godkendte 6. februar 2019 lokaletilskud til
et nyt lejemål, men det lykkedes ikke for klubben at få en lejeaftale i stand
og derfor skal klubben finde andre lokaler.

Bevægelses- og kampsportscenteret skal give mulighed for
nye aktiviteter som fx yoga, pilates og seniorgymnastik i dagtimerne for
foreninger og aftenskoler. Taekwondoklubbens faldunderlag i den ene sal giver
god mulighed for disse aktiviteter. Ligeledes kan lokalerne benyttes af
Sundhedscenteret, som i forvejen holder til i idrætscenteret.
Projektbeskrivelse og skitsemateriale til udvidelse med bevægelses- og
kampsportscenteret er vedlagt som bilag.

I HKIC’s proces med at konkretisere udvidelsen af idrætscenteret
har NODO Arkitekter været tilknyttet i forhold til skitsemateriale og
økonomiske beregninger. NODO Arkitekter var ligeledes rådgiver i forbindelse
med anlæg af den nye hal og ombygning af gymnastiksalene.

HKIC vurderer, at udvidelsen kan gennemføres for ca. 4,6
mio. kr.  HKIC ønsker, at projektet udbydes i totalentreprise af hensyn til den
samlede projektøkonomi og ønsket om, at projektet sættes i gang så hurtigt som
muligt.

HKIC skal selv betale alle udgifter til byggeriet.
Udvidelsen finansieres delvist ved udnyttelsen af det kommunale lånetilsagn på
3,5 mio. kr. De resterende udgifter skal HKIC selv finde finansiering til. HKIC
har tilkendegivet, at de har den nødvendige finansiering til at gennemføre
byggeriet.

Projektet forventes gennemført efter følgende overordnede
tidsplan:

|  |  |
| --- | --- |
| Maj- juli 2020 | Forberedelse af udbudsmateriale , udbud og kontraktskrivning |
| August-oktober 2020 | Totalentreprenøren udarbejder myndighedsprojekt, og detailprojektering, byggeansøgning mv. |
| November 2020- april 2021 | Byggefase |
| April 2021 | Aflevering og ibrugtagning af lokalerne |

Efter Byrådets godkendelse af projektet og godkendelse af
anlægsbevillingen på 3,5 mio. kr. kan processen sættes i gang. Det foreslås, at
anlægsbevillingen gives under forudsætning af, at HKIC gennemfører udvidelsen
med et bevægelses- og kampsportscenter, og at HKIC tilvejebringer den
nødvendige medfinansiering.

**VURDERING**

Tilbygningen med bevægelses- og kampsportscenter bliver en
del af det samlede kommunale idrætscenter, som består af to haller, to
gymnastiksale og køkken- og caféområde. Idrætscenteret er bortforpagtet til
foreningen HKIC, som varetager al drift af idrætscenteret.

”Aftale om etablering af nye haller i Hadsten, [adresse] og
Hammel”, kaldet ”halaftalen” (vedlagt) fastlægger, at der skal indgås
forpagtningsaftale til tilvejebringelsen af den lokale medfinansiering og ydelserne
til det kommunale lån. Partnerne skal godkende aftalen før byggeriet starter.
Den nuværende forpagtningsaftale opdateres med de nye faciliteter og vilkårene
for tilbagebetalingen af det kommunale lån.

Projektet gennemføres som et kommunalt byggeri, idet
idrætscenteret er en kommunal bygning. [adresse] er bygherre og
udvidelsen håndteres af Ejendomscenteret i tæt dialog med HKIC, som finansierer
byggeriet.

Børn og Kultur foreslår, at Teknik og Miljøudvalget
imødekommer HKIC’s ønske om at projektet udbydes i totalentreprise, idet HKIC
selv skal finansiere byggeriet, og at projektet udbydes blandt entreprenører,
som Ejendomscenteret udpeger.

**ØKONOMI**

Tilsagnet om et kommunalt lån til HKIC er givet i
forlængelse af ”Aftale om etablering af nye haller i Hadsten, [adresse] og Hammel”
kaldet ”halaftalen” og ”Tillæg til aftale om etablering af nye haller i
Hadsten, [adresse] og Hammel” (vedlagt). I ”halaftalen” var det forudsat, at der
skulle indgå lokal medfinansiering på 4 mio. kr. til etableringen af hallerne.
”Tillæg til halaftalen” gav idrætshallerne mulighed for at tilvejebringe 3,5
mio. kr. af den lokale medfinansiering på 4 mio. kr. gennem et lån, der skulle
tilbagebetales via en forpagtningsaftale. HKIC skal selv bidrage med en
indledende medfinansiering på minimum 0,5 mio. kr. Vilkårene for det kommunale
lån er beskrevet i ”Tillæg til halaftalen”.

I forbindelse med Byrådets behandling af ”Tillæg til halaftalen”
26. november 2013, afsatte Byrådet et rådighedsbeløb på i alt 10,5 mio. kr. til
den lokale medfinansiering af halbyggerierne i Hadsten, Hammel og [adresse]. Heraf
er de 3,5 mio. kr. målrettet HKIC. Rådighedsbeløbet overføres til 2020 jf. sag
på samme dagsorden.

Der søges en anlægsbevilling på 3,5 mio. kr. finansieret af
det overførte rådighedsbeløb til den lokale medfinansiering af halbyggeriet.
Den årlige ydelse fra HKIC til Favrskov Kommune udgør 270.000 kr. (svarende til
låneydelsen på et 20-årigt fastforrentet lån med en rente på 3%) og vil indgå i
forpagtningsaftalen fremadrettet. Ydelsen på 270.000 kr. indarbejdes i budget
2021-24 med virkning fra 2022. Vilkårene svarer til de vilkår, som [adresse]
Kultur- og Idrætscenter fik i forbindelse med opførelsen af den nye hal 2.

Idet HKIC’s projekt opføres som et kommunalt byggeri, skal
lånet på 3,5 mio. kr. sidestilles med ekstern finansiering til et kommunalt
byggeri. [adresse] skal tilbagebetale 17,5% svarende til 612.500 kr. af
den eksterne finansiering til den kommunale momsudligningsordning. I
forbindelse med ”tillæg til halaftalen” besluttede Byrådet 26. november 2013,
at udgifter til momsudligningsordningen finansieres af kassebeholdningen.

HKIC’s finansiering af de øvrige udgifter på 1,1 mio. kr.,
skal ligeledes sidestilles med ekstern finansiering til et kommunalt byggeri,
hvor [adresse] skal betale 17,5% til momsudligningsordningen. HKIC skal
betale alle udgifter til byggeriet og dermed også udgifterne til momsudligningsordningen.
Det vil sige 17,5% af 1,1 mio. kr. svarende til ca. 233.000 kr. HKIC’s samlede
udgift til projektet bliver derfor på ca. 4,83 mio. kr.

[adresse] har ikke afsat driftsbeløb til bevægelses-
og kampsportscenteret. I forbindelse med opførelsen af en sal i [adresse]
og Idrætscenter afsatte Byrådet 75.000 kr. årligt til køb af timer til
foreningernes folkeoplysende aktiviteter. Salen indgår i [adresse], som
beskriver vilkår og tilskud for brug af salen.

Det foreslås, at lave en lignende løsning i HKIC’s
bevægelses- og kampsportscenter, således at salene indgår som
tilskudsberettigede lokaler i [adresse]. Taekwondoklubbens nuværende
lokaletilskud på netto 98.000 kr. foreslås flyttes til [adresse]. Det
vil sige, at HKIC modtager et timetilskud til salene i forbindelse med
Taekwondoklubbens og andre foreningers brug af lokalet. Idet lokalerne indgår i
Catrine Schou, kan de kommunale institutioner, herunder [adresse]
benytte lokalerne vedlagsfrit. Taekwondoklubbens godkendelse af lokaletilskud
vil samtidigt bortfalde, når klubben flytter sine aktiviteter til HKIC.

Udgiften til lokaletilskud på 98.000 kr. kan finansiere ca.
85% af Taekwondoklubbens aktivitetstimer. Børn og Kultur vurderer, at de
resterende udgifter til Taekwondoklubbens timer og andre foreningstimer,
svarende til ca. 50.000 kr. kan rummes inden for Favrskovmodellens budget.
Udgiften til drift af bevægelses- og kampsportscenteret skønnes således at
udgøre 148.000 kr. årligt. For Favrskov Taekwondo Klub betyder det, at de
fremadrettet ikke længere har udgifter til leje af lokaler.

**INDDRAGELSE**

Børn og Kultur har gennem en længere periode været i dialog
med HKIC og Favrskov Taekwondoklub om tilbygning til idrætscenteret. HKIC
kommer til at have en aktiv rolle i processen med tilbygning af bevægelses- og
kampsportscenteret.

**INDSTILLING**

Direktøren for Børn og Kultur indstiller:

1.
At Byrådet godkender Hadsten Kultur-
og Idrætscenters projekt med tilbygning af et bevægelses- og kampsportscenter.

2.
At Teknik- og Miljøudvalget godkender
totalentreprise som udbudsform for projektet.

3.
At Byrådet godkender en
anlægsbevilling på 3,5 mio. kr. til tilbygningen finansieret af det afsatte
rådighedsbeløb i 2020.

4.
At Byrådet godkender, at de årlige
forpagtningsindtægter på 270.000 kr. fra lånet indarbejdes i budget 2022-25.

5.
At Kultur- og Fritidsudvalget godkender, at
driftsbudgettet på 98.000 kr. (helårsvirkning) overføres fra budgettet til
lokaletilskud til Favrskovmodellen gældende fra lokalerne tages i brug.

**BESLUTNING**

***Kultur- og Fritidsudvalget, 1. april 2020:***

Fraværende:ingen

[adresse]Indstillingspunkt 5: Godkendt.

***Teknik- og Miljøudvalget, 2. april 2020:***

Fraværende:Ingen

Indstillingspunkt 1, 3 og 4 indstilles godkendt.

Indstillingspunkt 2: Godkendt.

***Økonomiudvalget, 21. april 2020:***

Fraværende:Ingen

Indstillingspunkt 1, 3 og 4 indstilles godkendt.

**Bilag**

|  |  |
| --- | --- |
| Skitsemateriale til et bevægelses- og kampsportscenter Hadsten Kultur- og Idrætscenter | 710-2020-30135 |
| Hadsten Kultur- og Idrætscenter - projektbeskrivelse til bevægelses- og kampssportscenter | 710-2020-30121 |
| Aftale om etablering af nye haller i Hadsten, [adresse] og Hammel | 710-2013-145424 |
| Tillæg til "Aftale om etablering af nye haller i Hadsten, [adresse] og Hammel" | 710-2013-271204 |